
Për shpronësimin për interes publik  të pasurive të paluajtshme, që preken nga rehabilitimi i urës së Bënçës, Tepelenë

Në mbështetje të nenit 100 të Kushtetutës dhe të neneve 5 pika 1, 20 e 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë pronë private për interes publik", me propozimin e Ministrit të Transportit dhe të Telekomunikacionit, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarit, i cili preket nga rehabilitimi i Urës së Bënçës, Tepelenë.
2. Shpronësimi të bëhet në favor të Ministrisë së Transportit dhe të Telekomunikacionit.
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën, e cila i bashkëlidhet këtij vendimi, për sipërfaqe 866 m2 tokë/truall, vlerësuar në shumën e përgjithshme prej 1 732 000 (një milion e shtatëqind e tridhjetë e dy mijë) lekësh.
4. Vlera e shpenzimeve procedurale të jetë në shumën 65 000 (gjashtëdhjetë e pesë mijë) lekë.
5. Fondet prej 1 732 000 (një milion e shtatëqind e tridhjetë e dy mijë) lekësh, për shpronësimin e pronarëve dhe prej 65 000 (gjashtëdhjetë e pesë mijë) lekësh, për shpenzimet procedurale, të përballohen nga buxheti i vitit 2003, zëri "Shpronësime", miratuar për Ministrinë e Transportit dhe të Telekomunikacionit.
6. Shpronësimi të përfundojë brenda datës 31.8.2003.
7. Afati i përfundimit të ndërtimeve për rehabilitimin e kësaj ure, që kanë filluar në qershor 2003, të jetë brenda muajit shtator të po këtij viti.
8. Ngarkohet Ministria e Transportit dhe e Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Lista e pronarëve që shpronësohen nga rehabilitimi i Urës së Bënçës, Tepelenë

	
	
	
	
	
	Truall
	
	

	Nr.
	Emri
	Atësia
	Mbiemri
	Nr/pasurisë
	Sip. e shpronësuar
	Çmimi lekë/m2
	Vlera lekë
	Shënime

	1
	Agron 
	Ramadan
	Hasa
	3,47
	866
	2000
	1732000
	



Mbyllet me numër rendor 1 (një)
Vlera e shpenzimeve proceduriale 65 000 lekë

Vlera totale e shpronësimit 1 797 000 lekë
